

СТОЛИЧНА ОБЩИНА

София 1000, ул. Московска № 33, [www.sofia.bg](http://www.sofia.bg)



ДО

КМЕТ НА РАЙОН

Към рег. № СОА23-ВК08-13187-[6]/24.10.2023 г.

ОТНОСНО:*Организиране, провеждане и финансово обезпечаване на Първи (общински) етап на Ученически игри за учебната 2023/2024 година*

УВАЖАЕМИ/А ГОСПОДИН/ ГОСПОЖО КМЕТ,

Със Заповед № РД-09-639/14.09.2023 г. на министъра на младежта и спорта са утвърдени Правилата за организиране и провеждане на Ученически игри /УИ/ за учебна 2023/2024 година.

Столична община, Направление „Култура, образование, спорт и младежки дейности“, дирекция „Спорт и младежки дейности“ и 24-те районни администрации имат пряко отношение към координирането, организирането, провеждането и финансовото обезпечаване на следните етапи от Ученическите игри:

* Първи етап**:** „Вътрешно-училищни и общински състезания (за гр. София – районни)” с краен срок за приключване 01.02.2024 г.;
* Четвърти етап**:** „Финални състезания (Републикански първенства по видове спорт)”.

На основание раздел VI, т. 13 – Правила за организиране и провеждане на Ученически игри - Ръководство и организация, след приключване на състезанията от Първи /общински/ етап, на електронния портал на Столична община се публикува официалното класиране по вид спорт, пол и възраст за 24 районни администрации.

Обобщената информацията за класиране, както и обобщена справка за броя на участващите отбори и ученици следва да бъдат предоставена на вниманието на Българска асоциация спорт за учащи /БАСУ/, Министерство на младежта и спорта и Регионално управление на образованието София-град, в срок до 5 /дни/след приключване на етапа - 06 февруари 2024. г. /вторник/.

На основание на представената информация, Министерството на младежта и спорта, чрез Българска асоциация спорт за учащи и спортни клубове, на които са възложени провеждането на следващите етапи на Ученическите игри за учебната 2023/2024 г., планира организирането и провеждането на състезанията по видове спорт от Втори /областен/, Трети /зонален/ и Четвърти /финален/ етап на Ученически игри.

Във връзка с гореизложеното, и с оглед спазване на посочените срокове за организиране и провеждане на съответните етапи в Правилата, утвърдени със заповед на министъра на младежта и спорт, моля за Вашето съдействие относно:

1. Представяне в срок до 02 февруари 2024 г. (петък), на вниманието на координиращ експерт от дирекция „Спорт и младежки дейности“, отдел „Спорт“, на следните документи:

* официално класиране по вид спорт, възрастова група и пол – формат EXCEL. Информацията следва да включва пълните наименования на училищата, участвали в проведените състезания от Първи общински етап на Ученически игри и постигнали призово класиране-1-4 място; всички училища, заявили участие с отбори за спорт - лека атлетика и училищата, с право да участват с отбори в следващ етап, поради заявено само от тях в Първи общински етап на Ученически игри участие в даден спорт, възрастова група и пол.
* справка за участниците в общински състезания от Ученически игри 2023/2024г. – формат EXCEL. Информацията следва да включва само брой отбори и брой състезатели/ученици, реално включили се и взели участие в организираните и проведени състезания от Първи общински етап на Ученически игри.

*Документите, освен чрез СЕОС, следва да се представят в работен формат EXCEL и по електронна поща за обобщаване от експерт от отдел „Спорт“, координиращ организацията и провеждането на Ученически игри за съответната районна администрация.*

1. Представяне в Столична община на утвърдена от кмета на район Финансова справка за необходимите средства за обезпечаване на разходи за организиране и провеждане на състезанията по вид спорт, с приложени отчетни документи (програма на състезанието с резултати и списък на агажираните лица) - в срок до 20.02.2024 г.

Средствата за финансирането им, които включват съдийско и техническо обезпечаване на състезанията, медицинско обслужване и награден фонд, се осигуряват от сборен бюджет на Столична община/СО/, дейност 714 „Спортни бази за спорт за всички”, за дейности на дирекция „Спорт и младежки дейност“.

Въз основа на представените Финансови справки в Столична община, със заповед на кмета на Столична община се извършва корекция на бюджета в дейност 714 „Спортни бази за спорт за всички“, като се завишава бюджета на районната администрация в местни дейности за сметка на бюджета на Столична община, дирекция „Спорт и младежки дейности“.

Всички документи за организиране, провеждане и финансово обезпечаване на Ученически игри (Писма, Правила, заповед на министъра на младежта и спорта, Насоки/Указания, Процедура/срокове и формуляри/бланки на документи) са публикувани на официален електронен портал на гр. София – рубрика „Спорт и младежки дейности“, секция - Ученически игри - линк: <https://www.sofia.bg/school-games>.

Приложение: Координиращи експерти в отдел „Спорт“

****

С уважение,



Съгласувал чрез АИССО,

директор на д-я СМД, Десислава Темелкова

изготвил чрез АИССО,

главен експерт в отдел „Спорт“, Валентина Ликова